Adalgarius, divina miseratione sanctae Matris ecclesiae Beati Nazarii presul (............) hoc scriptum nostrae mediocritatis pervenerit pie in Christo viventibus. Decedente dive recordationis Karolo gloriosissimo imperatore augusto qui hanc (..............) donis ampliavit, videlicet nostro tempore abbatiam Flaviniacum aeternaliter jam dictae ecclesiae confirmavit, filius ejus domnus Hludovicus gloriosus rex.... ex more reg..... tate successit. Imminentibus ergo peccatis et consurgentibus iniquorum filiis regiae illius potestati a Deo ordinate contradicere et pro posse contraire non timentibus, nos quoque qui tunc supra scriptae ecclesiae preesse videbamur, non eorum minis nec illatis cedentes damnis, sed pro debito in illius fidelitate perdurantes quem et electione et genere regem esse noveramus, multa et inaudita mala ab iisdem suis infidelibus sustinuimus et pene universa parochia nostra depredata et ecclesiarum res annulate sunt. Ob quam rem deprecantibus nobis, sub Theoderico comite, villam Beliniacum quae retro ab ecclesia S. Nazarii ex longinquo fuerat abstracta, praecepto suae auctoritatis restitui et ad usus canonicorum nimium destitutorum aeternaliter delegavit. Eo autem abeunte viam totius carnis, magnificus dux Boso comitatum Augustodunensem pacifica susceptione adeptus est. Cujus munificentiam humili prece precantes obtinuimus amore et timore Dei ut in eleemosina domni Karoli imperatoris augusti filiique sui Hludovici atque suae, cujus tunc potestatis erat, ob amplioris firmitatis augmentum, ipsum preceptum quod ex inde factum fuerat sub altare Beatissimi martyris Nazarii mittere juberet. Nam et ex alia villa Lucennacum similiter idem piissimus dux agere non omisit. Nobis autem cujus tempore hujusmodi largitionis pia confirmatio omnipotentis Dei misericordia operata est visum fuit ut una villarum, id est Beliniacum, stipendiis clericorum sancti Nazarii scripto nostrae auctoritatis confirmaremus. Ad hoc enim Dei adminiculo eam impetraveramus, credentes non solum illis qui contulerunt premium affecturum, sed nec nobis, cujus deprecatio per misericordiam Dei collata est, remunerationem defecturam. Statuimus ergo et auctoritate Beati Petri immo per eam nobis a Deo collatam decernimus ut haec sacrae res sine aliqua substractione aut injusta minoratione vel commutatione usibus canonicorum sancti Nazarii deserviant corumque utilitatibus necessaria subministrent: id est villa Beliniacum, cum curte indominicata, culturae iiij quarum una est ad Vicum, altera ad Caubiacum, tertia ad Escareta, quarta ad Beliniacum; campi ij, Sacionem modiorum xx et dimidium; Molendini iij, prata magna duo, silvule iij quas forestes vocant capella j absque dote in honore S. Germani; mansi vestiti x et medius; mansi meditarii quinque et medius; mansus apsus j; Laisinorum x et viij; in villa Escareta mansi vestiti v, quartarius j; Laisinorum xvj; mansi meditarii v; Molendinum j; in villa Senciniaco mansi viij; Laisinorum v; in villa Vulcerio mansi iij, et medius Laisinorum iiij; in villa Bouvaco mansi v; Laisinorum vij; in villa Vico ecclesia j, habens mansos viiij; Laisinorum j, et terris, vineis, pratis ad eamdem pertinentibus reddentem solidorum l; in ipsa villa mansi v; tria meditaria modiorum xiij; Laisinorum v. In prato Ambleno ecclesie due reddentes solidorum x, mansi xx; tres apsae censiles atque prata ad se pertinentia; Laisinorum xxviiij. Scabronam villam et Camiacum, et Alussam cum omni integritate, preter ecclesiam in Scabrona et alteram ecclesiam desertam que ad ipsam pertinet, et iiij mansos quos tenent Rainarius, Ganduinus, Udfardus, Monaldus quos sancto Andochio dedimus et preter vineam in curtili et planta quae est in Alussa. In villa Boliantum mansi iij, ............ et de Capitaneis solidorum xv. Sunt simul mansi c j, dimidius et quartarius j; Laisinorum c iij, domuncule ij .................. autem quae ex hac villa pertinent videlicet Arcegnanum ........... Laisinorum xiij, ad Colonicas cultura j. In Campilis pratum j. In Vellena mansum j; Laisinorum iiij. In Uscarias pratum j. In villa Vagane mansum reddentem l; mansum Parteringum j; Laisinorum j. In Scabrona ecclesiam j, et alteram desertam et mansos iiij supra nominatos. In Curtili ........ Planta in Alussa supra dicta. In Magnaco mansos ij cum apsitate quos Ragenfredus et Raillandus tenent. In Crispeis Laisinorum xxx. In Boliantus villa Laisinorum xij et de capitancis........ In Auriaco Molendinum j. S. Andochio Sedeloco ad stipendium suorum canonicorum quos ibi, Deo miserante, ex novo mittimus, aeternaliter concedimus et confirmamus quatenus a completis Domini largitionibus uterque grex tam sancti Nazarii quam sancti Andochii adjutus libentius et licentius Deo valeant militare, orantes assidue pro statu totius regini atque pro domno Karolo gloriosissimo imperatore augusto, et pro filio ejus Hludovico rege, atque glorioso duce Bosone, nec non et inclito comite Tetrico eorumque uxoribus atque liberis qui sunt vel futuri fuerint. In anniversariis quoque supradictorum specialem super hoc accipiant refectionem, memores etiam mei peccatoris, cujus tempore hec omnipotentis Dei misericordia operata est. Si quis autem fallacia Diaboli aut ceca cupiditate subreptus haec abstraere aut destruere nisus fuerit, primitus, defensante Deo, conatus ejus omnibus viribus careat; secundo usque ad satisfactionem a sanguine et corpore Domini nostri Jesu Christi atque a liminibus sancte Dei ecclesiae totiusque noverit cristianitatis consortio sequestrandum et cum Juda traditore et fure sacrilego qui ea quae pauperibus eroganda erant loculos habens furabatur noverit aeterno supplicio mulctandum. Quod si nec resipuerit et inscepta pertinacia perduraverit non reminiscens potentiae Dei nec recordans judiciorum justorum, anathema sit a Patre et Filio et Spiritu sancto. Successoribus autem nostris neminem super hoc gravari credimus, sed potius laetari cum ea quae ante a laicis usurpata habebantur canonicorum suorum usibus viderit deputata. Duo autem scripta uno tenore ideo scribere jussimus, et unum sancto Nazario alterum vero sancto contulimus Andochio ut in utrisque eorum utraque equaliter inveniri possit divisionis largitio; ut inviolabilius observetur manibus propriis subter eum firmavimus. Adalgarius sancte Matris ecclesie Augustodunensis episcopus subscripsi. Agenulfus sanctae ecclesie Gabaldanensis presul subs.